LT Europos Sąjungos oficialusis leidinys C 253/6

Pranešimas apie antidempingo proceso pradžią dėl trichlorizocianuro rūgšties (TCCA), kurios kilmės šalis yra Jungtinės Amerikos Valstijos, importo

(2004/C 253/03)

Pagal Tarybos reglamento (EB) Nr. 384/96 (1) (toliau – pagrindinis reglamentas) 5 straipsnį Komisija gavo skundą, kuriame tvirtinama, kad trichlorizocianuro rūgštis (TCCA), kurios kilmės šalis yra Jungtinės Amerikos Valstijos (toliau – aptariama šalis), importuojama dempingo kaina ir dėl to Bendrijos pramonei daroma materialinė žala.

1. Skundas

Skundą 2004 m. gegužės 24 d. didžiausią dalį, šiuo atveju daugiau nei 45 % viso Bendrijoje pagaminamo trichlorizocianuro rūgštis (TCCA) kiekio, atstovaujančių gamintojų vardu įteikė Europos Chemijos pramonės taryba (CEFIC) (toliau – skundo pateikėjas).

2. Produktas

Esą dempingo kainomis parduodamas produktas yra trichlorizocianuro rūgštis (Tarptautiniame nepatentuotų pavadinimų sąraše taip pat vadinamas „simklozenu“), ir tos rūgšties preparatai (toliau – aptariamas produktas), kurių kilmės šalis yra Jungtinės Amerikos valstijos ir kurie paprastai klasifikuojami KN kodais ex 2933 69 80 ir ex 3808 40 20. Šie KN kodai pateikiami tik informacijai.

3. Įtarimai taikius dempingą

Prieš Jungtines Amerikos Valstijas nukreiptas įtarimas dėl dempingo grindžiamas pagal vidaus kainas apskaičiuotos normaliosios vertės ir aptariamo produkto kainų, kai jis eksportuojamas į Bendriją, palyginimu.

Tokiu būdu buvo nustatyta, kad dempingo skirtumai yra gana dideli.

4. Įtarimai padarius žalą

Skundo pateikėjas pateikė įrodymų, kad aptariamo produkto importas iš Jungtinių Amerikos Valstijų yra labai didelis vertinant absoliučiais skaičiais ir užimama rinkos dalimi.

Tvirtinama, kad, be kitų pasekmių, importuojamo produkto kiekis ir kainos turėjo neigiamą poveikį Bendrijos pramonės produktų kainoms, ir tai iš esmės paveikė Bendrijos pramonės bendrus veiklos rezultatus, finansinę padėtį bei užimtumą.

5. Procedūra

Po konsultacijų su Patariamuoju komitetu nustačiusi, kad skundas pateiktas Bendrijos pramonės arba jos vardu ir kad yra pakankamai proceso inicijavimą pagrindžiančių įrodymų, Komisija pradeda tyrimą pagal pagrindinio reglamento 5 straipsnį.

5.1. Dempingo ir žalos nustatymo procedūra

Atliekant tyrimą bus nustatyta, ar aptariamajam produktui, kurio kilmės šalis yra Jungtinės Amerikos Valstijos, taikomos dempingo priemonės ir ar šis dempingas padarė žalos.

a) Klausimynai

Kad gautų savo tyrimui būtiną informaciją, Komisija nusiųs klausimynus Bendrijos pramonės įmonėms ir visoms skunde paminėtoms gamintojų asociacijoms, Jungtinių Amerikos Valstijų eksportuotojams ir (arba) gamintojams, eksportuotojų ir (arba) gamintojų asociacijoms, importuotojams, importuotojų asociacijoms ir aptariamos eksportuojančios valstybės valdžios institucijoms.

Bet kuriuo atveju ne vėliau nei per šio pranešimo 6 dalies a punkte nustatytą terminą visos šalys turėtų kreiptis į Komisiją faksu, norėdamos sužinoti ar jos yra minimos skunde ir prireikus paprašyti klausimyno, jeigu visoms tokioms suinteresuotosioms šalims yra taikomas šio pranešimo 6 dalies b punkte nustatytas terminas.

b) Informacijos rinkimas ir klausymai

Visos suinteresuotosios šalys šiuo dokumentu yra raginamos pareikšti savo nuomonę, suteikti ne tik klausimyne prašomą informaciją ir pateikti papildomų įrodymų. Šią informaciją ir papildomus įrodymus Komisija turi gauti per šio pranešimo 6 dalies b punkte nustatytą terminą.

Be to, Komisija gali išklausyti suinteresuotąsias šalis, jei jos pateikia prašymą, kuriame nurodo svarbias priežastis, dėl kurių reikėtų jas išklausyti. Šis prašymas turi būti pateiktas per šio pranešimo 6 dalies c punkte nustatytą terminą.

5.2. Bendrijos intereso įvertinimo procedūra

Remiantis pagrindinio reglamento 21 straipsniu ir tuo atveju, kai įtarimai taikius dempingą ir dėl to padarius žalą yra pagrįsti, bus priimamas sprendimas dėl to, ar taikant antidempingo priemones nebus pakenkta Bendrijos interesui. Dėl to Bendrijos pramonė, importuotojai, jiems atstovaujančios asociacijos ir naudotojams bei vartotojams atstovaujančios organizacijos gali per bendruosius šio pranešimo 6 dalies b punkte nustatytus terminus pranešti apie save ir pateikti Komisijai informaciją, jei įrodo, kad tarp jų veiklos ir aptariamojo produkto yra objektyvus ryšys. Šalys, veikusios taip, kaip nurodyta pirmesniame sakinyje, per šio pranešimo 6 dalies c punkte nustatytą terminą gali pareikalauti jų išklausyti. Tam jos turi nurodyti konkrečias priežastis, dėl kurių jos turėtų būti išklausytos. Pažymėtina, kad į bet kokią pagal pagrindinio reglamento 21 straipsnį pateiktą informaciją bus atsižvelgta tik tada, jei pateikimo metu ji bus paremta faktiniais įrodymais.

6. Terminai

a) Skirti šalims kreiptis dėl klausimyno

Klausimyno ar prašymo formų visos suinteresuotosios šalys turėtų prašyti kaip galima greičiau, bet ne vėliau nei 10 dienų nuo šio pranešimo paskelbimo Europos Sąjungos oficialiajame leidinyje.

b) Skirti šalims pranešti apie save, pateikti atsakymus į klausimyną ir visą kitą informaciją

Jei tyrimo metu turi būti atsižvelgta į suinteresuotųjų šalių duomenis, visos šios šalys per 40 dienų nuo šio pranešimo paskelbimo Europos Sąjungos oficialiajame leidinyje, turi pranešti apie save Komisijai, pateikti savo nuomones ir užpildytą klausimyną bei visą kitą informaciją, jei nenurodyta kitaip. Atkreipiamas dėmesys į tai, kad pagrindiniame reglamente nustatytų daugumos procedūrinių teisių įgyvendinimas priklauso nuo šalies pranešimo apie save per pirmiau nurodytą laiką.

c) Klausymai

Visos suinteresuotosios šalys gali būti Komisijos išklausytos per tą patį 40 dienų terminą.

7. Raštu pateikiami prašymai ar informacija, atsakymai į klausimyną ir laiškai

Visi suinteresuotųjų šalių prašymai ar informacija turi būti pateikiami raštu (ne elektronine forma, nebent nurodyta kitaip). Juose turi būti nurodyta: suinteresuotosios šalies pavadinimas, adresas, elektroninio pašto adresas, telefono, fakso ir (arba) telekso numeriai. Visi raštu pateikiami prašymai, įskaitant šiame pranešime reikalaujamą informaciją, atsakymai į klausimyną ir laiškai, kuriuos suinteresuotosios šalys pateikė konfidencialiai, žymimi žyma Riboto naudojimo (2) ir, remiantis pagrindinio reglamento 19 straipsnio 2 dalimi, kartu su jais pateikiamas nekonfidencialus variantas, pažymėtas žyma „Skirta suinteresuotosioms šalims tikrinti“.

Komisijos adresas susirašinėjimui:

European Commission Directorate General for Trade Directorate B Kabinetas J-79 5/16 B-1049 Brussels Faksas (+32 2) 295 65 05 Teleksas COMEU B 21877.

8. Atsisakymas bendradarbiauti

Tais atvejais, kai kuri nors suinteresuotoji šalis atsisako suteikti informaciją ar per nustatytą laiką nesuteikia reikalingos informacijos arba smarkiai kliudo atlikti tyrimą, pagal pagrindinio reglamento 18 straipsnį preliminarios ar galutinės, teigiamos ar neigiamos išvados gali būti daromos remiantis turimais faktais.

Išsiaiškinus, kad kuri nors suinteresuotoji šalis pateikė melagingą ar klaidingą informaciją, į tokią informaciją neatsižvelgiama, o remiamasi turimais faktais. Jei suinteresuotoji šalis vengia bendradarbiauti arba bendradarbiauja tik iš dalies ir dėl to išvados grindžiamos turimais faktais, kaip nurodyta pagrindinio reglamento 18 straipsnyje, rezultatai tai šaliai gali būti ne tokie palankūs, kokie būtų, jei ji būtų bendradarbiavusi.

9. Tyrimo tvarkaraštis

Pagal pagrindinio reglamento 6 straipsnio 9 dalį tyrimas baigiamas per 15 mėnesių nuo šio pranešimo paskelbimo Europos Sąjungos oficialiajame leidinyje. Pagal pagrindinio reglamento 7 straipsnio 1 dalį laikinosios priemonės gali būti nustatytos ne vėliau kaip 9 mėnesiai nuo šio pranešimo paskelbimo Europos Sąjungos oficialiajame leidinyje.

(1) OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

(2) Tai reišia, kad dokumentas yra skirtas tik vidaus naudojimui. Jis apsaugotas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį. Pagal Tarybos reglamento (EB) Nr. 384/96 (OL L 56, 1996 3 6, p. 1) 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimas) 6 straipsnį tai yra slaptas dokumentas.